ഗോകുലം കേരള എഫ് സിക്ക് ഘാനയില് നിന്ന് ഒരു സ്ട്രൈക്കര് കോഴിക്കോട്, ഓഗസ്റ്റ് 31: ഗോകുലം കേരള എഫ് സി ഘാനയില് നിന്നുമുള്ള സ്ട്രൈക്കര് റഹീം ഉസമാനുവിനെ സൈന് ചെയ്തു. സാംബിയ , എത്യോപ്യ, അല്ജീരിയ ഏന്നീ രാജ്യങ്ങളിലെ പ്രമുഖ ക്ലബ്ബുകളില് കളിച്ച പരിചയുവുമായിട്ടാണ് റഹീം കേരളത്തിലേക്ക് വരുന്നത്. സാംബിയ പ്രീമിയര് ലീഗിലെ 27 കളികളില് നിന്നും 12 ഗോളുകള് നേടിയ റഹീം, ആഫ്രിക്കന് നേഷന്സ് ചാമ്ബ്യന്സ് ലീഗും, കോണ്ഫെഡറേഷന് കപ്പും കളിച്ചിട്ടുണ്ട്. കഴിഞ്ഞ വര്ഷം എത്യോപ്യയിലെ ജിമ്മ അബ ജിഫാര് എന്ന ക്ലബിന് വേണ്ടിയായിരിന്നു റഹീം കളിച്ചത്. ഗോള് അടിക്കുന്നതു കൂടാതെ, ഹൈ ബോള് വിദഗ്ധനുമാണ് റഹീം. കൂടാതെ ഗ്രൗണ്ടില് മറ്റു കളിക്കാരെ പ്രചോദിപ്പിക്കുവാനും, നേതൃത്വം നല്കുവാനും റഹിമിന് കഴിയും, ഗോകുലം കേരള എഫ് സി ഹെഡ് കോച്ച് വിന്സെന്സോ ആല്ബര്ട്ടോ അന്നീസ് പറഞ്ഞു. ഇന്ത്യയില് കളിക്കുവാന് കഴിയുന്നതില് വളരെയധികം സന്തോഷം ഉണ്ട്. ഗോകുലത്തിനു വേണ്ടി ഗോളുകളും കിരീടങ്ങളും നേടുകയാണ് എന്റെ ലക്ഷ്യം, റഹീം പറഞ്ഞു. ഘാന താരമായ റഹീമിന് എല്ലാ വിധ ആശംസകളും നേരുന്നു, ഗോകുലം കേരള എഫ് സി പ്രസിഡന്റ് വി സി പ്രവീണ് പറഞ്ഞു.